ད་ལྟའི་ཆར་སྤྱི་ནོར་༧གོང་ས་༧སྐྱབས་མགོན་ཆེན་པོ་མཆོག་གི་དབུ་ཁྲིད་ལམ་སྟོན་ལ་བརྟེན་ནས་བོད་མི་ཡོངས་རྫོགས་གཅིག་གྱུར་ངང་གནས་ཐུབ་པ་དང་མང་ཚོགས་ནང་བོད་རིགས་གཅིག་གྱུར་གྱི་ལངས་ཕྱོགས་དང་ལྟ་བ་བྱུང་བ་རེད་མ་གཏོགས་གཅིག་ལ་ཁེ་དང་གཞན་དེར་གྱོང་ཕོག་པ་ལྟ་བུའི་ཐོབ་ཤོར་གྱི་གནས་ཚུལ་མིན།འགའ་རེས་བོད་རང་སྐྱོང་ལྗོངས་ཟེར་བ་དེ་ཚད་མཐོ་པོ་ཡིན་པ་དང་བོད་པའི་ས་ཁུལ་གཞན་རྣམས་དེའི་ཁོངས་སུ་ཚུད་ཨེ་ཐུབ་ལྟ་ཡི་ཡོད་པའི་བཟོ་འདྲ་བསམ་གྱི་འདུགདེ་འདྲ་མ་རེད།བོད་པའི་ས་ཁུལ་གཞན་མང་ཆེ་བར་ཡང་མིང་ཙམ་གྱི་རང་སྐྱོང་འདྲ་མཚུངས་བཟོས་ཡོད་པ་མ་ཟད།ས་བབས་དང་ལས་བྱེད་པའི་ཤེས་འཇོན།འཛིན་སྐྱོང་བྱེད་སྟངས་སོགས་ཀྱི་རྐྱེན་པས་དེ་ཚོ་མང་ཆེ་བའི་ནང་བོད་རང་སྐྱོང་ལྗོངས་ཟེར་བ་ལས་གནས་སྟངས་བཟང་བ་འདུག